stanford-oval/wikipedia huggingface dataset:
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
ผลการเลือกตั้งแบบแบ่งเขต > เขต 4

เขตเลือกตั้งที่ 4 ประกอบด้วยอำเภอแปลงยาว อำเภอบางปะกง และอำเภอบ้านโพธิ์ (ยกเว้นตำบลเกาะไร่ ตำบลเทพราช ตำบลคลองประเวศ และตำบลบางกรูด)
| ผลการเลือกตั้งสมาชิกสภาผู้แทนราษฎรจังหวัดฉะเชิงเทรา เขต 4> พรรค | ผลการเลือกตั้งสมาชิกสภาผู้แทนราษฎรจังหวัดฉะเชิงเทรา เขต 4> พรรค | ผลการเลือกตั้งสมาชิกสภาผู้แทนราษฎรจังหวัดฉะเชิงเทรา เขต 4> ผู้สมัคร | ผลการเลือกตั้งสมาชิกสภาผู้แทนราษฎรจังหวัดฉะเชิงเทรา เขต 4> คะแนนเสียง | ผลการเลือกตั้งสมาชิกสภาผู้แทนราษฎรจังหวัดฉะเชิงเทรา เขต 4> % | ผลการเลือกตั้งสมาชิกสภาผู้แทนราษฎรจังหวัดฉะเชิงเทรา เขต 4> ± |
| --- | --- | --- | --- | --- | --- |
|  | ก้าวไกล | จิรัฏฐ์ ทองสุวรรณ์ (2)* | 37,381 | 32.12 | –7.89 |
|  | พลังประชารัฐ   | พลตำรวจโท พิทักษ์ จารุสมบัติ (7)✔ | 26,873 | 23.09 | –14.11 |
|  | รวมไทยสร้างชาติ   | จ่าเอก ยศสิงห์ เหลี่ยมเลิศ (3) | 26,415 | 22.70 | – |
|  | เพื่อไทย   | วุฒิพงศ์ ฉายแสง (5)✔ | 22,850 | 19.63 | +19.63 |
|  | ภูมิใจไทย   | สาริศา แสงจันทร์ (6) | 942 | 0.80 | – |
|  | ประชาธิปัตย์   | ศุภกร นพศิริ (1) | 874 | 0.75 | – |
|  | เสรีรวมไทย   | อนุเทพ ชาติเชษฐ์พงษ์ (4) | 674 | 0.57 | – |
|  | พลังปวงชนไทย  | พรชัย หาญชนะ (9) | 179 | 0.15 | – |
|  | ไทยศรีวิไลย์    | สุระเด่น สุวรรณะ (8) | 158 | 0.13 | +0.05 |
| ผลรวม | ผลรวม | ผลรวม | 116,346 | 100.00 | — |

| บัตรดี | บัตรดี | บัตรดี | 116,346 | 95.07 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,873 | 1.53 | – |
| บัตรเสีย | บัตรเสีย | บัตรเสีย | 4,166 | 3.40 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 122,385 | 84.56 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 144,732 | 100.00 | — |
: ก้าวไกล รักษาที่นั่ง
ดูเพิ่ม

จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
สมาชิกสภาผู้แทนราษฎรจังหวัดฉะเชิงเทรา
ชิน อุลตร้าแมน

| ชิน อุลตร้าแมน |
| --- | --- |
ใบปิดภาพยนตร์

ญี่ปุ่น: シン・ウルトラマン
เฮปเบิร์น: Shin Urutoraman
 
กำกับ: Shinji Higuchi
เขียนบท: Hideaki Anno
สร้างจาก: Ultraman โดย Eiji Tsuburaya
อำนวยการสร้าง:   Hideaki Anno  Kazutoshi Wadakura  Takehiko Aoki  Tomoya Nishino  Masaki Kawashima 
นักแสดงนำ:   Takumi Saitoh  Masami Nagasawa  Hidetoshi Nishijima  Daiki Arioka  Akari Hayami 
กำกับภาพ:   Osamu Ichikawa  Keizō Suzuki 
ตัดต่อ:   Yōhei Kurihara  Hideaki Anno 
ดนตรีประกอบ: Shirō Sagisu
บริษัทผู้สร้าง:   Toho Studios  Cine Bazar  
ผู้จัดจำหน่าย: Toho Co., Ltd.
วันฉาย:   13 พฤษภาคม ค.ศ. 2022 (2022-05-13) (ญี่ปุ่น) 
ความยาว: 112 นาที
ประเทศ: ญี่ปุ่น
ภาษา: ญี่ปุ่น อังกฤษ รัสเซีย
ทุนสร้าง: ประมาณ 800–900 ล้านเยน
ทำเงิน: 31.2 ล้านดอลลาสหรัฐ
ชิน อุลตร้าแมน (ญี่ปุ่น: シン・ウルトラマン; โรมาจิ: Shin Urutoraman; ทับศัพท์: Shin Ultraman) เป็นภาพยนตร์ญี่ปุ่นแนวไซไฟและถ่ายทำรูปแบบเทคนิคพิเศษ เข้าฉายเมื่อวันที่ 13 พฤษภาคม ค.ศ. 2022 โดยมีชินจิ ฮิงูจิ เป็นผู้กำกับ และฮิเดอากิ อันโนะ เป็นผู้เขียนบท, ร่วมอำนวยการสร้างและร่วมตัดต่อ ภาพยนตร์เรื่องนี้เป็นการตีความ อุลตร้าแมน ขึ้นใหม่ โดยเป็นผลงานร่วมระหว่างโตโฮสตูดิโอส์กับชซีเนบาซาร์ นำเสนอโดยสึบุรายะโปรดักชันส์, บริษัท โตโฮ จำกัด และบริษัทคารา เป็นภาพยนตร์เรื่องยาวลำดับที่ 37 ในชุดภาพยนตร์ อุลตร้าแมน และเป็นภาพยนตร์โทคุซัตสึชุด อุลตร้าแมน นำมาตีความใหม่โดย อันโนะ และ ฮิงูจิ เป็นลำดับที่ 2 ต่อจาก ชิน ก็อดซิลล่า (ซึ่งจะมีภาพยนตร์ ชิน คาเมนไรเดอร์ ออกฉายในปี ค.ศ. 2023) นำแสดงโดย ไซโต ทาคุมิ , นางาซาวะ มาซามิ , นิชิจิมะ ฮิเดโทชิ , อาริโอกะ ไดกิ , และ ฮายามิ อาคาริ โดยมีอันโนะ และ บิน ฟุรุยะ แสดงเป็นอุลตร้าแมนด้วยเทคนิค Motion Capture
ภาพรวม

ภาพยนตร์ ชิน อุลตร้าแมน ดำเนินการสร้างด้วยเทคนิคพิเศษสมัยใหม่ทั้งหมด พร้อมทั้งปรับเปลี่ยนเนื้อหาและตัวละครบางส่วน ให้มีความสมจริง และร่วมสมัยมากขึ้น แต่ในส่วนบท แอ๊คชั่นต่าง ๆ รวมไปถึงคาแร็คเตอร์สัตว์ประหลาด และมนุษย์ต่างดาว ยังคงสร้างโดยเคารพต้นฉบับซีรีส์ อุลตร้าแมน ในปี 1966 ตามที่ผู้สร้างอย่าง ฮิงูจิ ชินจิ และ อันโนะ ฮิเดอากิ ที่ทั้ง 2 ชื่นชอบในอุลตร้าแมนเวอร์ชันดั้งเดิมมาตั้งแต่แรก
นอกจากนี้ ดีไซน์ของอุลตร้าแมนที่นำมาใช้ในภาพยนตร์ ยังเป็นการอ้างอิงจาก ดีไซน์ทั้งเดิมของอาจารย์ โทรุ นาริตะ ที่ไม่มีดวงไฟ คัลเลอร์ไทม์เมอร์ อยู่กลางหน้าอก
ภาพรวม > การสร้าง

ชิน อุลตร้าแมน ถูกประกาศสร้างผลงานเมื่อวันที่ 14 ธันวาคม ค.ศ. 2019 ในงาน TSUBURAYA CONVENTION 2019 โดยผู้กำกับ ฮิงุจิ ชินจิ และ ไซโต ทาคุมิ ที่รับบทเป็นพระเอกของเรื่องนี้ได้ไปปรากฎตัวในงานดังกล่าว และได้แถลงข่าวประกาศเปิดตัว ชื่อเรื่อง และ ดีไซน์ของอุลตร้าแมน
ตัวละคร > หน่วยเฉพาะกิจปราบปรามไคจู

มีชื่อย่อมาจาก S-Class Species Suppression Protocol เป็นหน่วยงานที่รัฐบาลจัดตั้งขึ้น เพื่อรับมือเหตุการณ์จากสัตว์ประหลาดโดยเฉพาะ โดยบุคลากรแต่ละคน เป็นผู้เชี่ยวชาญเฉพาะทางจากหลากหลายหน่วยงาน มารวมกัน ซึ่งจะประสานงานกับกองกำลังป้องกันญี่ปุ่นเป็นหลัก
ข้อมูลเพิ่มเติม

ชิน เจแปน ฮีโร่ส์ ยูนิเวิร์ส
ข้อมูลลิงก์

映画『シン・ウルトラマン』公式サイト
映画『シン・ウルトラマン』公式アカウント ที่เอกซ์ (ทวิตเตอร์)
『シン・ジャパン・ヒーローズ・ユニバース』公式サイト)
เบรนดา ลี

| เบรนดา ลี |
| --- | --- |
ลีในปี 1965
ข้อมูลพื้นฐาน
ชื่อเกิด: เบรนดา เม ทาร์เพลย์
เกิด:  (1944-12-11) 11 ธันวาคม ค.ศ. 1944 (80 ปี) แอตแลนตา, รัฐจอร์เจีย, สหรัฐ
แนวเพลง: ร็อกแอนด์โรล ป็อป ร็อกอะบิลลี คันทรี กอสเปล
อาชีพ: นักร้อง
ช่วงปี: 1951–ปัจจุบัน
ค่ายเพลง: เดกคา เอ็มซีเอน วอร์เนอร์ เทลสตาร์
คู่สมรส: Ronnie Shacklett (สมรส 1963)
นักดนตรี
เบรนดา เม ทาร์เพลย์ (อังกฤษ: Brenda Mae Tarpley; เกิดเมื่อวันที่ 11 ธันวาคม พ.ศ. 2487)  หรือรู้จักกันในชื่อ เบรนดา ลี (Brenda Lee) เป็นนักร้องชาวอเมริกัน โดยส่วนใหญ่แล้วเธอร้องเพลงในแนวร็อกอะบิลลี ป็อป คันทรี และคริสต์มาส เป็นหลัก จนกระทั่งเธอสามารถมีเพลงติดชาร์ต บิลบอร์ด ครั้งแรกเมื่ออายุได้ 12 ปีในปี ค.ศ. 1957 และได้รับฉายาว่า "ลิตเทิลมิสไดนาไมต์" (Little Miss Dynamite) เพลงที่ประสบความสำเร็จมากที่สุดของลี ได้แก่ "Sweet Nothin's", "I'm Sorry", "I Want to Be Wanted", "Speak to Me Pretty", "All Alone Am I" และ "Losing You" เพลงคริสต์มาสของเธอที่ชื่อ "Rockin' Around the Christmas Tree" ซึ่งบันทึกเสียงในปี 1958 ขึ้นถึงอันดับ 1 ในชาร์ต บิลบอร์ดฮอต 100 ของสหรัฐอเมริกาในปี 2023 ทำให้ลีเป็นศิลปินที่มีอายุมากที่สุดที่ขึ้นถึงอันดับ 1 และทำลายสถิติในชาร์ตหลายรายการ
ชาวครี

| néhinaw ᓀᐦᐃᓇᐤ  néhiyaw ᓀᐦᐃᔭᐤ etc>  |
| --- | --- |
ชาวครีตั้งแคมป์ น่าจะในรัฐมอนแทนา, ถ่าย ป. 1893
ประชากรทั้งหมด
356,655 (สำมะโนปี 2016) Including Atikamekw and Innu
ภูมิภาคที่มีประชากรอย่างมีนัยสำคัญ
Canada
รัฐแอลเบอร์ตา: 95,300 (2016)
รัฐซัสแคตเชวัน: 89,990 (2016)
รัฐแมนิโทบา: 66,895 (2016)
รัฐออนแทรีโอ: 36,750 (2016)
รัฐบริติชโคลัมเบีย: 35,885 (2016)
รัฐควิเบก: 27,245 (2016)
ภาษา
ครี, ภาษามือครี, อังกฤษ, ฝรั่งเศส
ศาสนา
แองกลิคัน, Indigenous religion, Pentecostalism, โรมันคาทอลิก
กลุ่มชาติพันธุ์ที่เกี่ยวข้อง
Métis, Oji-Cree, Ojibwe, Innu, Naskapi 
ชาวครี หรือ เนฮินอว์ (อังกฤษ: Cree; ครี: néhinaw, néhiyaw, nihithaw, ฯลฯ; ฝรั่งเศส: Cri) ) เป็นชนพื้นเมืองในอเมริกาเหนือ อาศัยอยู่ส่วนใหญ่ในประเทศแคนาดา ซึ่งพวกเขาเป็นหนึ่งในกลุ่มปฐมชาติ (First Nations) ที่ใหญ่ที่สุดของประเทศ ชาวแคนาดามากกว่า 350,000 คน เป็นชาวครีหรือมีบรรพบุรุษเป็นชาวครี  ชาวครีส่วนใหญ่ในแคนาดาอาศัยอยู่ทางเหนือและตะวันตกของทะเลสาบสุพีเรีย ในรัฐออนแทรีโอ รัฐแมนิโทบา รัฐซัสแคตเชวัน รัฐแอลเบอร์ตา และนอร์ทเวสต์เทร์ริทอรีส์ ประมาณ 27,000 คน อาศัยอยู่ในรัฐเกแบ็ก
คงกะพัน แสงสุริยะ

| คงกระพัน แสงสุริยะ |
| --- | --- |
คงกระพัน ในปี พ.ศ. 2556
สารนิเทศภูมิหลัง
ชื่อเกิด: คงกะพัน แสงสุริยะ
เกิด: 31 พฤษภาคม พ.ศ. 2516 (51 ปี) อำเภอหลังสวน จังหวัดชุมพร ประเทศไทย
คู่สมรส: ปาณิศา ชัยคณารักษ์กุล (2557−ปัจจุบัน)
บุตร: 3 คน
อาชีพ: นักแสดง พิธีกร ผู้จัดละคร นักดนตรี นักธุรกิจ
ปีที่แสดง: พ.ศ. 2536−ปัจจุบัน
ผลงานเด่น: ตะวันทอแสง (2540) มณีเนื้อแท้ (2540) อังกอร์ (2543) ฟ้าใหม่ (2547) จำเลยรัก (2551) พชรมนตรา (2562) เขาวานให้หนูเป็นสายลับ (2562) มือกีตาร์ - วง พลพรรครักเอย พิธีกรรายการ เรื่องจริงผ่านจอ
โทรทัศน์ทองคำ: รายการปกิณกะดีเด่น  พ.ศ. 2558 − บางอ้อ  พ.ศ. 2559 − ล่า
คงกระพัน แสงสุริยะ (เกิด 31 พฤษภาคม พ.ศ. 2516) ชื่อเล่น หนุ่ม เป็นนักแสดงและพิธีกรชาวไทย
ประวัติ

คงกะพัน แสงสุริยะ (ชื่อเล่น: หนุ่ม) เกิดเมื่อ 31 พฤษภาคม พ.ศ. 2516 (51 ปี) เป็นนักแสดง พิธีกรชาวไทย พิธีกรรายการ ศักดิ์สิทธิ์คงกระพัน ,บางอ้อ,แฟ้มสืบสวน ล่า เรื่องเด็ดเจ็ดย่านน้ำ,เรื่องจริงผ่านจอ ,ล่าท้าแปลก ,ย้อนรอย, สืบ, จารึกไว้ในแผ่นดิน , พื้นที่สีแดง ละคร หลอนเดอะซีรีส์ และผลงานเพลงมากมาย ในสังกัดแกรมมี่กับวงพลพรรครักเอย ปี 2547 และเคยมีผลงานเพลงของตัวเองมาชุดหนึ่งด้วยในปีพ.ศ. 2538 สังกัดสโตน เอนเตอร์เทนเมนท์ ชื่อชุด หนุ่ม คงกะพัน มีเพลงที่ได้รับการโปรโมต คือ บาทเดียว และ จากนี้และตลอดไป มีผลงานอินดี้อีกหนึ่งชุดมีชื่อว่า แสลช มีเพลงที่ได้รับการโปรโมท คือ อย่างช้าง  ช่องว่างระหว่างดวงดาว
ปัจจุบัน เป็นผู้บริหารบริษัท ดี ดอคคิวเมนทารี่ ผู้ผลิตรายการ ศักดิ์สิทธิ์คงกระพัน ,ล่า,บางอ้อ , ละคร ทีมล่าทรชน, เรื่องเด็ดเจ็ดย่านน้ำ ,แปลกแต่จริง, แฟ้มสืบสวน , หักเหลี่ยมโจร , อาชญากรรมหน้าหนึ่ง , food in love , เรื่องของเธอ และ ช่องยูทูบ บางอ้อทีวี
ชีวิตส่วนตัว สมรสกับ ปาณิศา ชัยคณารักษ์กูล (อุ้ม) กรรมการผู้จัดการบริษัท ไอแคนรีดซิสเต็ม (ประเทศไทย) แฟนสาวนอกวงการที่คบหาดูใจกันมานานกว่า 5 ปี ซึ่งจัดขึ้นที่โรงแรมเพชรรัตน์การ์เด้น อำเภอเมืองร้อยเอ็ด จังหวัดร้อยเอ็ด เมื่อ 8 มิถุนายน 2557 ปัจจุบันมีบุตรชาย 1 คน ชื่อ ภัทร แสงสุริยะ เกิดเมื่อวันที่ 4 มีนาคม พ.ศ. 2558 และล่าสุดเมื่อวันที่ 30 กันยายน พ.ศ. 2561 ภรรยาได้คลอดลูกสาวฝาแฝด ชื่อ น้องพริม พิมร์กาญฎา แสงสุริยะ และ น้องพราว พราวจิณฎา แสงสุริยะ
ผลงาน

คงกะพันมีผลงานการแสดงหลายเรื่อง ดังต่อไปนี้
ผลงาน > ละครโทรทัศน์

สาวใช้คนใหม่ - ช่อง 9 (2539)
ฟากฟ้าทะเลฝัน - ช่อง 3 (2539)
จินตปาตี - ช่อง 3 (2540)
ตะวันทอแสง - ช่อง 7 (2540)
มณีเนื้อแท้ - ช่อง 7 (2540)
จากฝันสู่นิรันดร์ - ช่อง 3 (2541)
ไฟลวง - ช่อง 3 (2541)
พ่อไก่แก่ แม่ปลาช่อน - ช่อง 3 (2542)
อังกอร์ - ช่อง 7 (2543)
ทอง 5 - ช่อง 7 (2544)
หลงไฟ - ไอทีวี (2544) (ไม่ได้ออกอากาศ)
วิญญาณหรรษา - ช่อง 3 (2545)
เพลงรักเพลงปืน - ช่อง 3 (2546)
เต่ากินผักบุ้ง - ช่อง 3 (2546)
ฟ้าใหม่ - ช่อง 7 (2547)
ขุมทรัพย์อมตะนคร - ช่อง 3 (2547)
มนต์เสน่หา - ช่อง 3 (2547)
ตารีบุหงา - ช่อง 5 (2547) รับบท วิทย์
จำเลยรัก - ช่อง 3 (2551) รับบท นายใบ้
หลอน เดอะซีรีส์ - ช่อง 9  (2559)
พชรมนตรา - ช่อง 7 (2562) รับบท วาโพ
เขาวานให้หนูเป็นสายลับ - ช่อง 3 (2562) รับบท พล.ต.ท.อดิเรก สังขปัทม์
นักฆ่าไร้เงา - ช่อง Mono 29 (รับเชิญ) (2563)
กระเช้าสีดา - ช่องวัน 31 (2564) รับบท ท่านไตร (รับเชิญ)
สองเสน่หา - ช่อง 3 (2564) รับบท เชื้อชาติ
โนราสะออน - ช่องวัน 31 (2564) รับบท เข้ม
ฟ้าทานตะวัน - อมรินทร์ทีวี (2565) รับบท ครรชิต
ต้นร้ายปลายรัก - ช่องวัน 31 (2566) รับบท ณรงค์ (รับเชิญ)
ชีวิตภาคสอง - ช่องวัน 31 (2566) รับบท เสี่ยหมง
น่าน / ฟ้า / ชลาลัย - ช่อง 3 (2567) รับบท คมชาญ เรืองพุฒิ (ชาญ)
ผลงาน > ผู้จัดละคร

The Crime ทีมล่าทรชน ช่อง GMM 25 (2561)
นักฆ่าไร้เงา ช่อง โมโน 29 (2563)
ผลงาน > ซิทคอม

บางรักซอย 9
ผลงาน > โฆษณา

คงกะพันมีผลงานโฆษณามากมาย ดังนี้
ชุดเครื่องครัว Index
มือถือ OPPO
Samsung
โฟมล้างหน้า วาสลีน เมน
เมืองไทยประกันชีวิต
CAT 009
ซุปเปอร์ กาแฟ
กระทิงแดง
ร้านอาหารเกาหลี Sukishi
แชมพู Clear Men
โค้ก
เฟอนิเจอร์ตกแตงบ้าน Sb Design Square
น้ำมันงา ตราช้างคู่
ยาสีฟัน Sensodyne
โซดาสิงห์
รถยนตร์ NISSAN
ปากกา Quantum
ครีมบำรุงผิว นีเวียเมน
ร้านอาหาร S&P
Rexona Men
น้ำยาบ้วนปาก ลิสเตอรีน
การท่องเที่ยว จังหวัดบุรีรัมย์ TAT Amazing Thailand
C-Vit Vitamin C
ผลงาน > พากย์เสียงภาพยนตร์

กัปตันแจ็ก สแปร์โรว์ ในไพเรทส์ออฟเดอะแคริบเบียน คืนชีพกองทัพโจรสลัดสยองโลก
สโตอิค ในภาพยนตร์แอนิเมชัน อภินิหารไวกิ้งพิชิตมังกร ภาค 1 และ 2 (How to train your dragon 1 and 2)
ผลงาน > กำกับการแสดง

หลอน เดอะซีรีส์ (2559) ช่อง 9
พิธีกร

ปัจจุบัน
รายการ ศักดิ์สิทธิ์คงกระพัน ทุกวันเสาร์ เวลา 13:00 – 13:55 น. ทางช่อง 9 MCOT HD หมายเลข 30 ร่วมกับ ศักดิ์สิทธิ์ แท่งทอง (แท่ง)
รายการ หนุ่มแท่ง อารามทัวร์ ทุกวันเสาร์ เวลา 13:00 – 14:00 น. ทางช่อง 7 HD กด 35 ร่วมกับ ศักดิ์สิทธิ์ แท่งทอง (แท่ง)
รายการ คุยคุ้ยคน ทาง YouTube:หนุ่มคงกระพัน official
อดีต
รายการ บางอ้อ
รายการ แฟ้มสืบสวน
รายการ ล่า
รายการ ล่า ท้า แปลก
รายการ คุยไปเล่าไป
รายการ แปลกแต่จริง
รายการ ย้อนรอย
รายการ สืบ
รายการ จารึกไว้ในแผ่นดิน
รายการ พื้นที่สีแดง
รายการ เรื่องจริงผ่านจอ
รายการ เรื่องเด็ดเจ็ดย่านน้ำ
รายการ อาชญากรรมหน้าหนึ่ง
รางวัล

รางวัลเทพทอง สาขาบุคคลในวงการโทรทัศน์ดีเด่นประจำปี 2549
รางวัลไนน์เอนเตอร์เทนอวอร์ด สาขาพิธีกรแห่งปี 2557
รางวัลโทรทัศน์ทองคำ รายการปกิณกะดีเด่น "บางอ้อ" ปี 2558
รางวัลโทรทัศน์ทองคำ รายการปกิณกะดีเด่น "ล่า" ปี 2559
รางวัลเพชรกนก ปี 2559  สาขาบุคคลที่ทำผลงานดีเด่นมีคุณค่าด้านวิทยุโทรทัศน์
แหล่งข้อมูลอื่น

ชีวประวัติ คงกะพัน แสงสุริยะ ที่ ฐานข้อมูลภาพยนตร์ไทย
คงกะพัน แสงสุริยะ nangdee.com
กฎของโคแทนเจนต์

รูปที่ 1 – เส้นแบ่งครึ่งมุมตัดกันที่จุดศูนย์กลางของรูปวงกลมแนบในของรูปสามเหลี่ยม
ในตรีโกณมิติ กฎของโคแทนเจนต์ (อังกฤษ: law of cotangents) เป็นความสัมพันธ์ระหว่างความยาวด้านของรูปสามเหลี่ยมและโคแทนเจนต์ของครึ่งหนึ่งของมุมทั้งสาม
เช่นเดียวกับกฎของไซน์ที่ความสัมพันธ์ของปริมาณต่าง ๆ มีค่าเท่ากับรัศมีของวงกลมล้อมรอบสามเหลี่ยม ขณะที่กฎของโคแทนเจนต์สัมพันธ์กับรัศมีของรูปวงกลมแนบในของรูปสามเหลี่ยม
กำหนดให้ชื่อของด้านและมุมเป็นไปตามรูปที่ 1 เมื่อ a, b, c เป็นความยาวด้านทั้งสาม, A, B, C เป็นจุดยอดที่อยู่ตรงข้ามด้านทั้งสามตามลำดับ, α, β, γ เป็นมุมที่จุดยอดนั้น, s เป็นครึ่งหนึ่งของเส้นรอบรูปของรูปสามเหลี่ยม (อังกฤษ: semiperimeter) โดยที่ s = a + b + c/2 และ r เป็นรัศมีของวงกลมแนบใน กฎของโคแทนเจนต์นั้นกล่าวว่า
และนอกจากนี้รัศมีของวงกลมแนบในหาได้จาก
ดูเพิ่ม

กฎของไซน์
กฎของโคไซน์
กฎของแทนเจนต์
รายการเอกลักษณ์ตรีโกณมิติ
ฟ็อคเคอ-วุล์ฟ เทอา 152

| ฟ็อคเคอ-วุล์ฟ เทอา 152 |
| --- | --- |

ข้อมูลทั่วไป
ประเภท: เครื่องบินขับไล่/สกัดกั้น
ชาติกำเนิด:  ไรช์เยอรมัน
บริษัทผู้ผลิต: ฟ็อคเคอ-วุล์ฟ
ผู้ออกแบบ:  ควร์ท ทังค์ 
ผู้ใช้งานหลัก:  ลุฟท์วัฟเฟอ
จำนวนที่ผลิต: 69
ประวัติ
เริ่มใช้งาน: มกราคม 1945
เที่ยวบินแรก: 1944
ปลดประจำการ: พฤษภาคม 1945
พัฒนาจาก: ฟ็อคเคอ-วุล์ฟ เอ็ฟเว 190
ฟ็อคเคอ-วุล์ฟ เทอา 152 (เยอรมัน: Focke-Wulf Ta 152) เป็นเครื่องบินขับไล่-สกัดกั้นของเยอรมันในสมัยสงครามโลกครั้งที่สอง ออกแบบโดยควร์ท ทังค์ และผลิตโดยฟ็อคเคอ-วุล์ฟ เทอา 152 เป็นเครื่องบินที่พัฒนาต่อยอดมาจากฟ็อคเคอ-วุล์ฟ เอ็ฟเว 190 ถูกออกแบบมาให้มีอย่างน้อย 3 รุ่นได้แก่ เทอา 152เอช โฮเอินท์เยเกอร์ ใช้สำหรับทำการรบในระดับความสูงที่สูงมาก เทอา 52ซี ออกแบบมาสำหรับปฏิบัติการในระดับความสูงปานกลางและโจมตีภาคพื้นดิน ใช้เครื่องยนต์ไดม์เลอร์-เบนซ์ ดีบี 603 พร้อมปีกขนาดเล็ก และเทอา 152อี เครื่องบินขับไล่และลาดตระเวน ผสมผสานเครื่องยนต์ของรุ่น เอช เข้ากับปีกของรุ่น ซี ซึ่ง เทอา 152เอช ลำแรกเข้าประจำการกับลุฟท์วัฟเฟอในเดือนมกราคม ค.ศ. 1945 โดย เทอา 152 ผลิตช้าเกินไปและมีจำนวนไม่เพียงพอที่จะมีบทบาทสำคัญในสงคราม
การพัฒนา > เอ็ฟเว 190

เครื่องยนต์ BMW 801 ของ เอ็ฟเว 190 เดิมออกแบบมาสำหรับเครื่องบินทิ้งระเบิดและเครื่องบินขนส่งที่บินที่ระดับความสูงปานกลางในช่วง 15,000–20,000 ฟุต (4,600–6,100 ม.)
การออกแบบ

เดิมทีควร์ท ทังค์ได้ออกแบบ เทอา 152 โดยใช้เครื่องยนต์ไดม์เลอร์-เบนซ์ ดีบี 603 ความจุ 44.52 ลิตร เนื่องจากให้สมรรถนะในระดับความสูงที่ดีกว่าและยังมีศักยภาพในการพัฒนาที่มากขึ้นอีกด้วย ดีบี 603 ถูกใช้ใน เอ็ฟเว 190ซี ต้นแบบ แต่มีปัญหามากมาย และเจ้าหน้าที่อาร์เอ็มเอถือว่ายากเกินไปที่จะติดตั้งใน เทอา 152 ด้วยเหตุนี้ ทังค์ จึงมุ่งความสนใจไปที่ 213อี ซึ่งเป็นเครื่องยนต์ เทอา 152เอช เขายืนยันว่าจะเก็บ ดีบี 603 ไว้สำหรับรุ่น เทอา 152ซี และเป็นทางเลือกสำหรับเวอร์ชันหลังๆ ของ เทอา 152เอช
ในปี ค.ศ. 1944 กระทรวงการบินของเยอรมนี ตัดสินใจว่าชื่อเครื่องบินรบใหม่จะต้องมีชื่อของหัวหน้าผู้ออกแบบด้วย การออกแบบเครื่องบินจึงใช้คำนำหน้าว่า เทอา
ประวัติการปฏิบัติการ

ภายในเดือนตุลาคม ค.ศ. 1944 ในช่วงท้ายของสงคราม เจ้าหน้าที่อาร์เอ็มเอได้ตระหนักถึงความเร่งด่วนในการผลักดัน ฟ็อคเคอ-วุล์ฟ ให้ผลิต เทอา 152 อย่างรวดเร็ว เป็นผลให้มีเครื่องต้นแบบ เทอา 152 หลายลำตกในช่วงแรกของโปรแกรมทดสอบ โดยพบว่าระบบที่สำคัญยังขาดการควบคุมคุณภาพที่เพียงพอ
รุ่น

เทอา 152 ซี-0:
เทอา 152 ซี-1:
เทอา 152 ซี-2:
เทอา 152 ซี-3:
เทอา 152 อี-1: เวอร์ชันลาดตระเวนถ่ายภาพของ เทอา 152ซี
เทอา 152 อี-2: รุ่นลาดตระเวนถ่ายภาพระดับความสูง
เทอา 152 เอช-0: เครื่องบินรุ่นก่อนการผลิตจำนวน 20 ลำ
เทอา 152 เอช-1: รุ่นที่ผลิตเพียงรุ่นเดียว
ประจำการ

ลุฟท์วัฟเฟอ
คุณลักษณะ (เทอา 152 เอช-1)

ผู้สร้าง: ฟ็อคเคอ-วุล์ฟ (ประเทศเยอรมนี)
ประเภท: เครื่องบินขับไล่
เครื่องยนต์: 1 × Junkers Jumo 213E หรือ Junkers Jumo 213E-1
กางปีก: 14.44 เมตร
ยาว: 10.82 เมตร
สูง: 3.36 เมตร
พื้นที่ปีก: 23.5 ตารางเมตร
น้ำหนักเปล่า: 4,031 กิโลกรัม
น้ำหนักวิ่งขึ้นสูงสุด: 5,217 กิโลกรัม
อัตราเร็วสูงสุด: 580 กิโลเมตร/ชั่วโมง
อัตราไต่: 20 เมตร/ วินาที
รัศมีทำการรบ: 2,000 กิโลเมตร
อาวุธ: ปืนใหญ่อากาศ MK 108 ขนาด 30 มม. 1 กระบอก / ปืนใหญ่อากาศ MG 151/20 ขนาด 20 มม. 2 กระบอก
ดูเพิ่ม

ฟ็อคเคอ-วุล์ฟ เอ็ฟเว 190
ลาวอชกิน ลา-9
นากาจิมะ คิ-87
เม็สเซอร์ชมิท เม 509
นอร์ทอเมริกัน พี-51เอช
ฮ็อคเกอร์ เทมเพสต์
เทอา 152เอช
มิติของฟ็อคเคอ-วุล์ฟ เทอา 152
ระบบพิกัดทรงกลม

ระบบพิกัดทรงกลมที่ใช้ θ แทนมุมทิศ และ φ แทนมุมเชิงขั้ว โดยมีแกน z เป็นแกนอ้างอิง และแกน x เป็นทิศอ้างอิง
ระบบพิกัดทรงกลม (อังกฤษ: spherical coordinates) เป็นระบบพิกัดสามมิติที่กำหนดตำแหน่งของจุดโดยใช้ ระยะทาง จากจุดกำเนิด มุมเชิงขั้ว ที่วัดจากแกนอ้างอิง และ มุมทิศ ที่วัดจากทิศอ้างอิงของภาพฉายบนระนาบที่ตั้งฉากกับแกน
ในบางที่ ใช้พิกัด มุมยก หรือ ละติจูด แทนมุมเชิงขั้ว
ระบบพิกัดทรงกลมใช้ได้ในหลายแขนงที่นอกเหนือจากคณิตศาสตร์ เช่น ระบบพิกัดภูมิศาสตร์และระบบพิกัดทรงกลมฟ้า
แนวคิดของพิกัดทรงกลมเป็นการขยายระบบพิกัดเชิงขั้วมาใช้ในสามมิติ (ซึ่งทำได้สองวิธี อีกวิธีคือ ระบบพิกัดทรงกระบอก) สามารถขยายออกไปบนปริภูมิในมิติที่สูงขึ้น ได้เป็นพิกัดไฮเพอร์สเฟียร์
นิยาม

จุด P ใด ๆ ในระบบพิกัดทรงกลมแสดงโดยสามสิ่งอันดับ ได้แก่
รัศมี คือระยะห่างของ P จากจุดกำเนิด O
มุมเชิงขั้ว คือมุมระหว่างแกนอ้างอิงกับเส้นตรง OP หรืออาจใช้ มุมยก คือมุมที่วัดจากระนาบอ้างอิงขึ้นมาหาเส้นตรง OP ซึ่งเท่ากับ 90 องศาลบด้วยมุมเชิงขั้ว
มุมทิศ คือมุมที่คิดเครื่องหมาย ระหว่างทิศอ้างอิงและภาพฉายของ OP บนระนาบอ้างอิง
ตามปกติรัศมีจะแทนด้วย r หรือบางครั้ง ρ ส่วนพิกัดมุมทั้งสองมีการใช้สัญกรณ์ต่างกันไป โดยในวิชาคณิตศาสตร์มักใช้ φ แทนมุมทิศและ θ แทนมุมเชิงขั้ว (ซึ่งจะกลับกันกับในระบบพิกัดเชิงขั้วหรือทรงกระบอก) ส่วนในวิชาฟิสิกส์มักใช้ θ แทนมุมทิศและ φ แทนมุมเชิงขั้ว สัญกรณ์แบบฟิสิกส์นี้เป็นมาตรฐานที่แนะนำโดย ISO
ในการใช้ระบบพิกัดทรงกลมที่ r, θ, φ เป็นรัศมี มุมเชิงขั้ว และมุมทิศตามลำดับ เพื่อให้ทุกจุดมีพิกัดแบบเดียว จะต้องจำกัดขอบเขตของพิกัด โดยปกติมักให้ r ≥ 0, 0° ≤ θ ≤ 180° และ 0° ≤ φ < 360°
การแปลงระหว่างระบบพิกัด > ระบบพิกัดคาร์ทีเซียน

แกน z ของระบบพิกัดคาร์ทีเซียนถือเป็นแกนอ้างอิงของระบบพิกัดทรงกลม และแกน x ของระบบพิกัดคาร์ทีเซียน แสดงทิศอ้างอิงของระบบพิกัดทรงกลม ได้เป็นสูตรแปลงระบบพิกัดทรงกลม (สัญกรณ์แบบฟิสิกส์) ว่า
{\begin{aligned}r&={\sqrt {x^{2}+y^{2}+z^{2}}}\\\theta &=\arccos {\frac {z}{\sqrt {x^{2}+y^{2}+z^{2}}}}=\arccos {\frac {z}{r}}\\\varphi &=\arctan {\frac {y}{x}}\end{aligned}}
และ
{\begin{aligned}x&=r\,\sin \theta \,\cos \varphi \\y&=r\,\sin \theta \,\sin \varphi \\z&=r\,\cos \theta \end{aligned}}
การแปลงระหว่างระบบพิกัด > ระบบพิกัดทรงกระบอก

การแปลงระหว่างระบบพิกัดทรงกระบอก (รัศมี ρ, มุมทิศ φ, ความสูง z) กับระบบพิกัดทรงกลม (รัศมี r, มุมเชิงขั้ว θ, มุมทิศ φ) มีสูตรว่า
{\begin{aligned}r&={\sqrt {\rho ^{2}+z^{2}}}\\\theta &=\arctan {\frac {\rho }{z}}=\arccos {\frac {z}{\sqrt {\rho ^{2}+z^{2}}}}\\\varphi &=\varphi \end{aligned}}
และ
{\begin{aligned}\rho &=r\sin \theta \\\varphi &=\varphi \\z&=r\cos \theta \end{aligned}}
การยึดกรุงไซ่ง่อน
ชื่อ

มีการตั้งชื่อเหตุการณ์นี้อย่างหลากหลาย โดยรัฐบาลเวียดนามมักจะเรียกเหตุการณ์นี้ว่า "วันปลดปล่อยภาคใต้เพื่อรวมชาติ" (Giải phóng miền Nam, thống nhất đất nước) หรือ "วันปลดปล่อย" (Ngày Giải Phóng) แต่รายงานตะวันตกมักเรียกเป็น "การเสียกรุงไซ่ง่อน" ชาวเวียดนามลี้ภัยไปยังประเทศอื่นหลายคนเรียกเหตุการณ์นี้เป็น "Ngày mất nước" (วันที่เราเสียประเทศ), "Tháng Tư Đen" (เมษาทมิฬ), "วันแห่งความอัปยศของชาติ" (Ngày Quốc Nhục) หรือ "วันแห่งความขุ่นเคืองใจของชาติ" (Ngày Quốc Hận)
ในประเทศเวียดนาม มีชื่อเรียกแบบเป็นกลางว่า "เหตุการณ์ 30 เมษายน ค.ศ. 1975" (Sự kiện 30 tháng 4 năm 1975) หรือสั้น ๆ ว่า "30 เมษาฯ" (30 tháng 4)
การรุกคืบของเวียดนามเหนือ

การที่ฐานที่ตั้งของเวียดนามใต้ถูกทำลายติดต่อกันอย่างรวดเร็วใน พ.ศ. 2518 ทำให้ผู้สังเกตการณ์ชาวอเมริกันและเวียดนามใต้ประหลาดใจเป็นอย่างยิ่ง และแม้แต่ฝ่ายเวียดนามเหนือและแนวร่วมเองก็ยังประหลาดใจ จากบันทึกข้อความที่เขียนโดยหน่วยสืบราชการลับกลางแห่งสหรัฐอเมริกา (CIA) กับหน่วยข่าวกรองของกองทัพบกที่ตีพิมพ์ในวันที่ 5 มีนาคมแจ้งว่าเวียดนามใต้จะยังสามารถรักษาอธิปไตยไว้ได้ไปตลอดฤดูแล้งฝน คือจนถึงอย่างน้อย พ.ศ. 2519  การคาดการณ์นี้ผิดพลาดไปมาก เพราะในขณะที่บันทึกข้อความถูกปล่อยออกมา พลเอกจุ๋งก็กำลังเตรียมการรุกครั้งใหญ่ตรงบริเวณภูมิภาคที่ราบสูงภาคกลางของเวียดนามอยู่แล้ว ซึ่งการรุกครั้งนี้เริ่มขึ้นในวันที่ 10 มีนาคม และนำไปสู่การยึดเมืองบานเมทวด ทำให้กองทัพสาธารณรัฐเวียดนาม (ARVN) หรือกองทัพเวียดนามใต้ต้องล่าถอยไปอย่างวุ่นวายและได้รับความเสียหายมาก โดยตั้งใจที่จะวางกำลังใหม่ที่ทางตอนใต้สุดของเวียดนาม ซึ่งอาจเป็นดินแดนเวียดนามที่เหลือที่อยู่ทางใต้ของเส้นแวงที่ 13
ด้วยการสนับสนุนจากปืนใหญ่และยานเกราะ ฝ่ายเวียดนามเหนือจึงสามารถเคลื่อนทัพรุกคืบมายังไซ่ง่อน โดยทำการยึดเอาหัวเมืองหลักๆ ของเวียดนามใต้ทางตอนเหนือไว้ได้ในช่วงสิ้นเดือนมีนาคม โดยสามารถยึดเมืองเว้ได้ในวันที่ 25 และเมืองดานังได้ในวันที่ 28 การรุกคืบหน้าทำให้ฝ่ายเวียดนามใต้ทัพแตกและทำให้เกิดคลื่นผู้อพยพ ซึ่งที่หนีมาจากดานังเมืองเดียวก็มีมากกว่า 300,000 คนแล้ว โอกาสที่จะพลิกโอกาสตีโต้ของเวียดนามใต้จึงลดถอยลงไปทุกวัน และเมื่อหลังจากการเสียเมืองดานังแล้ว โอกาสเหล่านั้นก็แทบจะไม่เหลือเลย ซึ่งเจ้าหน้าที่ CIA ในเวียดนามก็เห็นเป็นเช่นนั้น และคิดว่าคงไม่มีอะไรนอกจากการใช้เครื่องบิน B-52 ทิ้งระเบิดใส่กรุงฮานอย ที่จะทำให้การบุกของเวียดนามเหนือชะงักลงได้
ในวันที่ 8 เมษายน คณะกรรมการพรรคคอมมิวนิสต์แห่งเวียดนามเหนือ ที่แนะนำให้จุ๋งใช้ความระมัดระวังในเดือนมีนาคม ได้ส่งโทรเลขไปหาเขาเพื่อขอให้เขา "ทำการโจมตีอย่างไม่หยุดยั้งจนกว่าจะถึงใจกลางของไซ่ง่อน"  ในวันที่ 14 เมษายน ฝ่ายเวียดนามเหนือก็เปลี่ยนชื่อการทัพเป็น "การทัพโฮจิมินห์" ตามชื่อของผู้นำการปฏิวัติคอมมิวนิสต์ โฮจิมินห์ โดยตั้งใจว่าจะบรรลุเป้าหมายก่อนวันเกิดของโฮจิมินห์ในวันที่ 19 พฤษภาคม ขณะเดียวกัน เวียดนามใต้ก็ล้มเหลวในการหาการสนับสนุนเพิ่มเติมทางทหารจากสหรัฐฯ ในระดับที่มีความสำคัญ ดับความหวังของประธานาธิบดีเหวียน วัน เตี่ยวที่จะได้รับการสนับสนุนอีกครั้งจากอเมริกา
ในวันที่ 9 เมษายน กองทัพเวียดนามเหนือก็มาถึงเขตซวนลค แนวป้องกันสุดท้ายก่อนจะถึงไซ่ง่อน ที่ๆ กองพลเวียดนามใต้ที่ 18 ยืนหยัดต่อสู้ทหารเวียดนามเหนืออย่างดุเดือดในยุทธการซวนลค อยู่หลายวันจนกระทั่งกองทัพเวียดนามเหนือสามารถใช้กำลังที่มีอยู่มหาศาล ยึดซวนลคได้สำเร็จในวันที่ 20 เมษายน และในวันที่ 21 เมษายน ประธานาธิบดีเตี่ยวแถลงการณ์ลาออกทางโทรทัศน์ทั้งน้ำตา พร้อมกับตำหนิสหรัฐฯ ที่ไม่ยอมมาช่วยเหลือเวียดนามใต้ แนวหน้าของฝ่ายเวียดนามเหนือในตอนนี้อยู่ห่างใจกลางกรุงไซ่ง่อนไปเพียง 42 กิโลเมตร และชัยชนะที่ซวนลค ทำให้ทหารเวียดนามใต้เป็นจำนวนมากถอนกำลังออกไปจากพื้นที่สามเหลี่ยมปากแม่น้ำโขง เปิดทางให้กองทัพเวียดนามเหนือปิดล้อมกรุงไซ่ง่อน และในเวลาไม่นานพวกเขาก็ทำเช่นนั้น ด้วยการเคลื่อนกำลังพล 100,000 นายไปยังตำแหน่งรอบๆ เมืองในวันที่ 27 เมษายน ในเมื่อกองทัพเวียดนามใต้เองเหลือผู้ป้องกันเมืองหลวงเพียงเล็กน้อย อนาคตที่อยู่ข้างหน้าเมืองนี้ก็ชัดเจน